CELEX: 62017TN0658
Language: sk
Date: 2017-09-21 00:00:00
Title: Vec T-658/17: Žaloba podaná 21. septembra 2017 – Stichting Against Child Trafficking/OLAF

27.11.2017   
            
            
               SK
            
            
               Úradný vestník Európskej únie
            
            
               C 402/48
            
         Žaloba podaná 21. septembra 2017 – Stichting Against Child Trafficking/OLAF
   (Vec T-658/17)
   (2017/C 402/64)
   Jazyk konania: angličtina
   
      Účastníci konania
   
   
      Žalobkyňa: Stichting Against Child Trafficking (Nijmegen, Holandsko) (v zastúpení: E. Agstner, advokát)
   
      Žalovaný: Európsky úrad pre boj proti podvodom
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Európskeho úradu pre boj proti podvodom (OLAF) z 3. augusta 2017 vo veci OC/2017/0451 o nezačatí administratívneho vyšetrovania,
            
         
               —
            
            
               nariadil, aby OLAF začal administratívne vyšetrovanie a v závislosti od jeho zistení odovzdal vec orgánom štátnej moci na účely trestného konania a/alebo európskym inštitúciám na účely správneho konania,
            
         
               —
            
            
               uložil OLAF povinnosť nahradiť trovy tohto konania.
            
         
      Dôvody a hlavné tvrdenia
   
   Na podporu žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod založený na porušení práva EÚ a zjavne nesprávnom posúdení zo strany OLAF
               
                           —
                        
                        
                           Napadnuté rozhodnutie nie je v súlade so základnými hodnotami Európskej únie, acquis communautaire a Dohovorom Organizácie Spojených národov o právach dieťaťa a je založené na zjavne nesprávnom výklade dokumentov v spise k veci.
                        
                     
         
               2.
            
            
               Druhý žalobný dôvod založený na nečinnosti a nezačatí vyšetrovania
               
                           —
                        
                        
                           OLAF neberie do úvahy spojitosť medzi predchádzajúcimi a súčasnými účinkami financovania EÚ v prospech organizácií a politík, ktoré nerešpektujú právo a hodnoty EÚ.
                        
                     
         
               3.
            
            
               Tretí žalobný dôvod založený na práve byť vypočutý
               
                           —
                        
                        
                           OLAF zjavne nepreukázal žiadny záujem na zistení pravdy, keď odmietol predvolať svedkov a stretnúť sa so žalobkyňou.
                        
                     
         
               4.
            
            
               Štvrtý žalobný dôvod založený na porušení postupov
               
                           —
                        
                        
                           Nebol vyhotovený zápis zo stretnutia 10. septembra 2014, počas ktorého žalobkyňa a dvaja úradníci Európskej komisie predložili vyhlásenia a podporné fakty.